Ñehua , masheñneshacha' ñam̃a noc̈haneshacha' sapa' ñeñt̃es o' sa'cohuentataret̃terra Partsocop ñeñt̃es o' c̈hore'terres Yompor o'ch c̈hapaterres all pue'ntaño . T̃e'pa' o'ch notas , o'ch soct̃ape'ch e'ñe cohuen ñeñt̃ atet̃ perrnay Cristo Jesús ñeñt̃ yame'ñerra . Ñapa' att̃o allsensaret̃tapa' e'ñe cohuen etsotuan ñeñt̃ atet̃ llesense' Pompor . Ñam̃a ñapa' ña Yecorneshar yepen ñeñt̃ atarr sherbets Partsocop allohuenacpay ñeñt̃ey ame'ñenaya Yompor . Ñapa' e'ñe att̃ecma cohuen etsotuan ora allpon ñeñt̃ atet̃ muenach Pompor acheñeneshacop atet̃ pe't̃ ñam̃a Moisés ñapa'c̈ho'ña e'ñe etsotan ñeñt̃ atet̃ och Yompor allohuen pueyochreneshacop . Ñehua , allohuen ñeñt̃ pueyochrenesha' pen Yomporpa' ñetpa' pa'paquëll penanet Yompor .
